P6_TA(2006)0324
Az interneten való véleménynyilvánítás szabadságáról
Az Európai Parlament állásfoglalása az interneten való véleménynyilvánítás szabadságáról
Az Európai Parlament,
–tekintettel korábbi éves állásfoglalásaira az emberi jogok helyzetéről a világban,
–tekintettel az emberi jogokról és a sajtószabadságról, valamint a 2005 decemberében Tunéziában az infor-
mációs társadalomról tartott világ-csúcstalálkozó értékeléséről szóló korábbi állásfoglalásaira,
–tekintettel az Emberi Jogok Egyetemes Nyilatkozatának 19. cikkére,
–tekintettel az Emberi Jogok Európai Egyezményének 10. cikkére,
–tekintettel az emberi jogi párbeszédről (2001) és az emberi jogi harcosokról (2004) szóló uniós iránymu-
tatásokra, valamint ezeknek az osztrák elnökség alatt készült első értékelésére,
–tekintettel az Információs Társadalom Világ-csúcstalálkozón 2003. december 12-én elfogadott elvi
nyilatkozatra,
–tekintettel az ENSZ-nek a vélemény és véleménynyilvánítás szabadságáért felelős különmegbízottja, a
média szabadságáért felelős EBESZ-képviselő és az Amerikai Államok Szervezete szólásszabadságért
felelős különmegbízottja 2005. december 21-i közös nyilatkozatára,
–tekintettel a harmadik országokbeli emberi jogokról és demokratizálódásról szóló EU-s politikára, amelyet
a Tanács 2005 decemberében fogadott el,
–tekintettel a demokráciával és az emberi jogokkal kapcsolatos európai kezdeményezésre (EIDHR),
–tekintettel eljárási szabályzata 115. cikkének (5) bekezdésére,
A. mivel az Emberi Jogok Egyetemes Nyilatkozatának 19. cikke kimondja, hogy mindenkinek joga van a
vélemény és a véleménynyilvánítás szabadságához; ez a jog magában foglalja azt, hogy véleménye miattsenkit ne érjen zaklatás és hogy határokra való tekintet nélkül kutathasson, átvihessen és terjeszthessenhíreket és eszméket bármilyen kifejezési eszközzel,
B. üdvözölve a 2005. november 16-18-i tunéziai világ-csúcstalálkozó nyilatkozatát az információs társa-
dalom elsődleges fontosságáról a demokrácia, valamint az emberi jogok és alapvető szabadságok tiszte-
letben tartása tekintetében; különösen a véleménynyilvánítás és a vélemény szabadsága, valamint azinformáció megszerzése és az információhoz való hozzáférés szabadsága tekintetében,
C. mivel a véleménynyilvánítás szabadságáért folyó küzdelem ma nagyrészt az interneten valósul meg,
tekintve, hogy azt az eltérő politikai véleményen lévők, a demokráciáért harcoló aktivisták, az emberi
jogi harcosok és a független újságírók világszerte véleménynyilvánítási eszközüknek választották,
D. mivel az internethez való hozzáférés megerősítheti a demokráciát, és hozzájárulhat egy ország gazdasági
és társadalmi fejlődéséhez, és e hozzáférés korlátozása nem egyeztethető össze a véleménynyilvánítás
szabadságával,
E. mivel csak akkor lehet korlátozásokat alkalmazni, ha az internetet illegális tevékenységre használják fel,
mint például a gyűlöletkeltés, az erőszak és a rasszizmus, az önkényuralmi propaganda és a gyermekek
pornográf tartalmakhoz való hozzáférése, illetve gyermekek szexuális kihasználása,
F. mivel önkényuralmi rezsimek és kormányok dolgoznak azon, hogy egyre kiterjedtebb módszerekkel
ellenőrizzék a világhálót, elsősorban az egyre tökéletesebb szűrési technológiák és az elektronikuskommunikáció ellenőrzésének alkalmazásával, valamint internetrendőrség felállításával,
G. mivel az emberi jogi szervezetek szerint jelenleg számos internetes másképpen gondolkodó van bebörtö-
nözve –legtöbbjük Kínában –, beleértve Hao Wu kínai blogírót és dokumentumfilmest, Yang Zili kínai
internetes másképpen gondolkodót, Shi Tao kínai újságírót a Dangbai Shangbao napilaptól, MotdzsabaSzaminedzsád iráni blogírót, Mohammed Abbu tunéziai ügyvédet, Pham Hong Son vietnámi orvost és
Habíb Száleh szíriai internetes újságírót, mivel a legutóbbi esetek Mohamed Sarqáwí és Karím es-Sáer
egyiptomi blogírókat érintik,2006.12.13. C 303 E/879 Az Európai Unió Hivatalos Lapja
2006. július 6., csütörtökHU
H. mivel számos ország az interneten való véleménynyilvánítási szabadság ellenségének tekinthető, –mint
az a Riporterek Határok Nélkül legutóbbi jelentésében szerepel, –beleértve Kínát, Fehéroroszországot,
Burmát, Kubát, Iránt, Líbiát, a Maldív-szigeteket, Nepált, Észak-Koreát, Üzbegisztánt, Szaúd-Arábiát,Szíriát, Tunéziát, Türkmenisztánt és Vietnámot,
I. mivel demokratikus országokban székelő vállalatok látják el részben ezeket az országokat a világháló
cenzúrázásához és az elektronikus kommunikáció ellenőrzéséhez szükséges eszközökkel,
J. mivel a kínai kormánynak sikerült meggyőznie olyan cégeket, mint a Yahoo, a Google és a Microsoft,
hogy könnyítsék meg szolgáltatásaik cenzúrázását a kínai belső piacon; megjegyezve, hogy más kormá-
nyok egyéb cégektől kérték a cenzúrázáshoz használható eszközöket,
K. mivel egyes kormányok olyan nyugati cégek által biztosított felszerelést és technológiát használnak az
internet cenzúrázására és a véleménynyilvánítás szabadságának korlátozására, mint a CISCO Systems, aTelecom Italia és a Wanadoo, a France Telecom egyik leányvállalata,
L. mivel az Egyesült Államok törvényhozói 2006 februárjában törvénytervezetet nyújtottak be Global On-
line Freedom Act (a világháló globális szabadságáról szóló törvény) címmel, melynek célja, hogy szabá-lyozza az internetes vállalkozások tevékenységét olyan esetekben, amikor azok elnyomó országokban
működnek,
M. mivel az EU-nak meg kell mutatnia, hogy törődik az internetfelhasználók jogaival, és hogy kész csele-
kedni annak érdekében, hogy elősegítse a szólásszabadságot a világhálón,
1. megerősíti azt, hogy a véleménynyilvánítás szabadsága alapvető érték valamennyi uniós ország számára
és konkrét lépéseket kell tenniük, hogy megvédjék azt;
2. e tekintetben felkéri a Tanácsot és az EU tagállamait, hogy közös nyilatkozatban erősítsék meg az inter-
netfelhasználók jogainak védelme és amelletti elkötelezettségüket, hogy világszerte elősegítik a véleménynyil-
vánítás szabadságát az interneten;
3. megismétli azon elvek melletti elkötelezettségét, amelyeket a tuniszi csúcstalálkozó is megerősített,
nevezetesen:
–az információs társadalmat az emberi jogokra és az alapvető szabadságjogokra kell építeni,
–harcolni kell a információs szakadék ellen, és meg kell keresni a forrásokat a fejlődés támogatását célzó
cselekvési tervekhez,
–kiegyensúlyozottabb, pluralista és az érintett államokat képviselő rendszereket kell találni a világháló
irányítására annak érdekében, hogy megfeleljen az új technológiai kihívásoknak (kéretlen levelek, adatvé-
delem stb.);
4. mélyen elítéli a világháló tartalmára vonatkozó korlátozásokat mind az információ terjesztésére, mind
annak fogadására vonatkozóan, amelyeket a kormányok rendelnek el és amelyek nincsenek összhangban a
véleménynyilvánítás szabadságának biztosításával; mélyen elítéli azon újságírók és más személyek zaklatásátés bebörtönzését, akik véleményüket az interneten teszik közzé; e tekintetben felkéri a Tanácsot és a Bizott-ságot, hogy tegyenek meg minden szükséges lépést az érintett országok hatóságaival szemben azért, hogyszabadon engedjék az összes bebörtönzött internetfelhasználót;
5. felkéri a Bizottságot és a Tanácsot, hogy készítsenek olyan önkéntes magatartási kódexet, amely korlá-
tozná a vállalatok tevékenységét az elnyomó országokban;
6. felkéri a Bizottságot és a Tanácsot, hogy továbbra is tartsák fenn az EU jelenlétét és aktív közreműkö-
dését, valamint a közös álláspontok kinyilvánítását különösen az EGSZB-vel, az Nemzetközi TávközlésiUnióval, az UNESCO-val és az ENSZ Fejlesztési Programjával;
7. felkéri a Tanácsot és a Bizottságot, hogy a harmadik országoknak nyújtott segélyprogramok tervezé-
sekor vegyék figyelembe polgáraik internethez való korlátlan hozzáférésének fontosságát;
8. üdvözli a befektetőknek az interneten való véleménynyilvánítás szabadságáról szóló közös nyilatkozatát,
amely a Riporterek Határok Nélkül kezdeményezésére jött létre; hangsúlyozza, hogy azoknak a vállala-
toknak, amelyek internetes kereső-, chat-, közzétételi vagy egyéb szolgáltatásokat kínálnak, felelősséget kell
vállalniuk annak biztosítására, hogy tiszteletben tartják a felhasználók jogait;
9. utasítja elnökét, hogy továbbítsa ezt az állásfoglalást a Tanácsnak, a Bizottságnak, valamint a tagállamok
kormányainak és parlamentjeinek.2006.12.13. C 303 E/880 Az Európai Unió Hivatalos Lapja
2006. július 6., csütörtökHU